नामांकन पत्रों की छंटाई के बाद जिला परिषद के लिए 84 प्रत्याशी मैदान में
पंचायतचुनाव के लिए आए नामांकन पत्रों की बुधवार को छंटनी की गई। इसमें जिला परिषद के लिए 84 नामांकन ठीक पाए गए। कुल 106 नामांकन पत्र आए थे। इनमें 54 पुरुष 52 महिलाओं ने नामांकन पत्र जमा किए थे। इनमें से बुधवार को 16 नामांकन रद्द हो गए। रद होने वाले नामांकनों में 5 पुरुष तथा 11 महिला उम्मीदवारों के हैं। 6 प्रत्याशियों ने अपने नामांकन पत्र वापस ले लिए। इनमें 5 पुरुष तथा 1 महिला है। 84 प्रत्याशियों के नामांकन पत्र ठीक पाए गए। इनमें 44 पुरुष तथा 40 महिला उम्मीदवार हैं। अब वार्ड नंबर एक से 7, दो से 11, तीन से 8, चार से 11, पांच से 5, छह से 8, सात से 9, आठ से 7, नौ से 7 और वार्ड नंबर दस से 11 प्रत्याशी मैदान में हैं।
फरीदाबादब्लॉक में 124 नामांकन ठीक
डीसीएवं जिला निर्वाचन अधिकारी चन्द्रशेखर के अनुसार फरीदाबाद ब्लॉक के 30 वार्डों में पंचायत समिति के 193 नामांकन भरे गए थे। इनकी बुधवार को छंटनी की गई। फरीदाबाद खंड पंचायत समिति के रिटर्निंग अधिकारी इंचार्ज महाबीर प्रसाद के अनुसार छंटनी के दौरान 64 नामांकन रद हो गए। जबकि 5 उम्मीदवारों ने अपने नामांकन वापस ले लिए। ब्लॉक में 124 उम्मीदवारों के नामांकन सही पाए गए हैं।
बल्लभगढ़ब्लॉक समिति में 148 ठीक
बल्लभगढ़ब्लॉक समिति की 30 सीटों के लिए कुल 183 नामांकन पत्र आए। इनमें से 35 को रिजेक्ट कर दिया गया। बाकी 148 ठीक पाए गए। उधर छंटनी के बाद बल्लभगढ़ ब्लॉक में सरपंच पद के 485 नामांकन सही पाए गए। जबकि पंच पद के लिए 1335 नामांकन पत्र सही पाए गए।
अब1 जनवरी को नाम वापसी
1जनवरी को शाम तीन बजे तक नामांकन वापस लिए जा सकेंगे। इसके तुरंत बाद नामांकन पत्रों की घोषणा, चुनाव-चिन्ह अलाटमेंट तथा चुनाव लडऩे वाले उम्मीदवारों की सूची प्रकाशित कर दी जाएगी। डीसी चंद्रशेखर के अनुसार 10 जनवरी को सुबह साढ़े सात से शाम 4 बजे तक मतदान होगा।
bho_Deva hin_Deva bho_Deva hin_Deva bho_Deva hin_Deva hin_Deva hin_Deva